[{"text_idx": "#000000", "text": "President Arnold Ru\u0308u\u0308tli abikaasa folklorist Ingrid Ru\u0308u\u0308tel ka\u0308is koos professor Paul Aristega Vadjamaal ekspeditsioonidel sealseid unikaalseid rahvalaule lindistamas. Sellest reisist alates on kadumisohus soome-ugri va\u0308ikerahvaste pa\u0308rimuse ja loomingu esileto\u0303stmine ning talletamine tema jaoks oluline ja su\u0308damela\u0308hedane teema."}, {"text_idx": "#000005", "text": "Ariste on toonud minu juurde ka oma soomeugri u\u0308lio\u0303pilasi ja aspirante, et nende laule lindistaksin, ning kutsunud mind Ingerimaale kaasa ka hiljem. Va\u0308ga viljakas ekspeditsioon toimus 1976. aastal. Pa\u0308rast ka\u0308isin seal iseseisvalt. Lisaks vadjalastele helisalvestasin ka isurite ja ingerisoomlaste rahvalaule."}, {"text_idx": "#000009", "text": "Aja jooksul olen ka\u0308inud ka teiste soome-ugrilaste juures. Vepslastelt salvestasime koos Kristi Salvega surnuitke ja tantsuaule. Vepslaste ainsad pikad vanad laulud olid \u201eTaevased kosilased\u201c ja \u201eKodus ka\u0308imas\u201c, millel puudus aga regiva\u0308rsipa\u0308rane va\u0308rsimo\u0303o\u0303t. Itke uurides leidsin, et lo\u0303unavepsa-ingeri-setu surnuitkude puhul vo\u0303ime ra\u0308a\u0308kida u\u0308hisest helikeelest, mis on la\u0308hedane po\u0303hja-eesti ja vadja vanimatele lauluviisidele, teatud vepsa laulude ning u\u0308heha\u0308a\u0308lsete setu laulude helikeelele."}]